PMIndiaData/PMIndiaSum huggingface dataset:
મંત્રીમંડળે દિવાનીઅને વાણિજ્યિકબાબતોમાં ભારત અને મોરક્કો વચ્ચે પારસ્પરિક કાયદાકીય સહાયતા પર સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે દિવાની અને વાણિજ્યિક બાબતોમાં ભારત અને મોરક્કો વચ્ચે પારસ્પરિક કાયદાકીય સહાયતા પર સમજૂતીને મંજૂરી આપી છે. વિશેષતાઓ – 1. સમ્મન અને અન્ય ન્યાયિક દસ્તાવેજો કે પ્રક્રિયાઓની સેવા 2. દિવાની બાબતોમાં પુરાવા મેળવવા 3. દસ્તાવેજો, રેકોર્ડિંગની પ્રસ્તુતિ, ઓળખ કે પરીક્ષણ 4. નાગરિક બાબતોમાં પુરાવા મેળવવા માટે વિનંતી પત્રનો અમલ અને 5. લવાદી ચુકાદાઓની સમજણ અને એનો અમલ લાભ : આ સમજૂતી બંને દેશોનાં નાગરિકો માટે લાભદાયક સાબિત થશે. આ સમજૂતી પરસ્પર મિત્રતા અને નાગરિક તેમજ વ્યાવસાયિક બાબતોમાં અસરકારક સહયોગ સાથે સંબંધિત બંને દેશોની આકાંક્ષાઓ પૂર્ણ કરશે તેમજ આ જ એ સમજૂતીની ભાવના, મૂળ ભાવના અને ભાષા છે. ભારત અને મોરક્કો વચ્ચે આ સમજૂતી સમ્મન, ન્યાયિક દસ્તાવેજ, વિનંતી પત્ર અને લવાદી ચુકાદાઓનાં અમલીકરણની સેવામાં પારસ્પરિક સહયોગ વધારશે. પૃષ્ઠભૂમિ : આઝાદી અગાઉનાં સમયથી ભારત અને આફ્રિકાનાં દેશો વચ્ચે સંબંધ રહ્યાં છે. ભારત અને મોરક્કો વચ્ચે સૌહાર્દપૂર્ણ અને મૈત્રીપૂર્ણ સંબંધો રહ્યાં છે. સમયની સાથે પારસ્પરિક સંબંધ વધારે મજબૂત થયા છે. બંને દેશ ગુટનિરપેક્ષ આંદોલનનો ભાગ રહ્યાં છે. સંયુક્ત રાષ્ટ્રમાં ભારતે મોરક્કોની આઝાદી અને મોરક્કોનાં સ્વતંત્રતા આંદોલનનું સમર્થન કર્યું હતું. ભારતે 20 જૂન, 1956નાં રોજ મોરક્કોને માન્યતા આપી હતી અને 1957માં સંબંધો સ્થાપિત કર્યા હતાં. મોરક્કોની સાથે પારસ્પરિક સહયોગ વધારવાની જરૂરિયાતમાં ભારતને વિશ્વાસ છે અને સિવિલ તથા વ્યાવસાયિક બાબતોમાં બંને દેશો વચ્ચે પારસ્પરિક સંબંધોનાં વિસ્તાર પર ભાર મૂકે છે.
પ્રધાનમંત્રીએ ઓડિશાના એમ્ફાન તોફાનથી અસરગ્રસ્ત વિસ્તારોનું હવાઈ સર્વેક્ષણ કર્યું; રૂ. 500 કરોડની નાણાકીય મદદ જાહેર કરી

પ્રધાનમંત્રી શ્રી નરેન્દ્ર મોદીએ ચક્રવાત એમ્ફાનથી ઉત્પન્ન થયેલી સ્થિતિની સમીક્ષા કરવા આજે ઓડિશાની મુલાકાત લીધી હતી. એમની સાથે કેન્દ્રીય મંત્રી શ્રી ધર્મેન્દ્ર પ્રધાન, કેન્દ્રીય રાજ્ય મંત્રી શ્રી બાબુલ સુપ્રિયો, શ્રી પ્રતાપચંદ્ર સારંગી અને સુશ્રી દેવશ્રી ચૌધરી પણ સામેલ હતા. પ્રધાનમંત્રીએ ચક્રવાતની અસરનું આકલન કરવા ઓડિશાના રાજ્યપાલ શ્રી ગણેશી લાલ અને મુખ્યમંત્રી શ્રી નવીન પટનાયકની સાથે ભદ્રક અને બાલાસોરનું હવાઈ સર્વેક્ષણ કર્યું હતું. હવાઈ સર્વેક્ષણ કર્યા પછી પ્રધાનમંત્રીએ સ્થિતિની સમીક્ષા કરવા માટે રાજ્ય અને કેન્દ્ર સરકારનાં વરિષ્ઠ અધિકારીઓની સાથે ભુવનેશ્વરમાં એક બેઠકની અધ્યક્ષતા કરી હતી. તેમણે ઓડિશા રાજ્યને 500 કરોડ રૂપિયાની નાણાકીય સહાયતા પ્રદાન કરવાની જાહેરાત કરી હતી. એક આંતરમંત્રીમંડળીય કેન્દ્રીય ટુકડી નુકસાનનું આકલન કરશે. પ્રધાનમંત્રીએ આશ્વાસન આપ્યું હતું કે, આ મુશ્કેલ સમયમાં કેન્દ્ર સરકાર રાજ્ય સરકારો સાથે ખભેખભો મિલાવીને કામ કરશે અને તોફાનથી અસરગ્રસ્ત વિસ્તારોમાં પુનરોદ્ધાર અને માળખાગત સુવિધાઓનું નિર્માણ કરવા માટે શક્ય તમામ સહાયતા પ્રદાન કરશે. પ્રધાનમંત્રીએ ઓડિશાના લોકોની સાથે એકતા વ્યક્ત કરીને તોફાનમાં લોકોનાં માર્યા જવા પર ઊંડા દુઃખની લાગણી વ્યક્ત કરી હતી. તેમણે મૃતકોના પરિવારજનોને 2-2 લાખ રૂપિયા અને તોફાનમાં ગંભીર રીતે ઘાયલ થયેલાઓને રૂ. 50,000ની સહાય આપવાની જાહેરાત કરી હતી.
પ્રધાનમંત્રીએ ઇન્ડોનેશિયાના આકેહ પ્રાંતમાં આવેલા ધરતીકંપમાં માર્યા ગયેલા નાગરિકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઇન્ડોનેશિયાના આકેહ પ્રાંતમાં ધરતીકંપમાં જીવ ગુમાવનાર નાગરિકો પર શોકની લાગણી વ્યક્ત કરી હતી. પ્રધાનમંત્રીએ કહ્યું હતું કે, “આજે આકેહમાં કુદરતી આપત્તિ આવી છે. આ મુશ્કેલ સમયમાં આપણું ધ્યાન અને પ્રાર્થના આકેહના લોકોની સાથે છે. ભારત જરૂરી કોઈ પણ સહાય કરવા તત્પર છે.”
પ્રધાનમંત્રીએ બિહારના મુખ્યમંત્રી સાથે રાજ્યમાં પૂરની સ્થિતિના સંબંધમાં વાત કરી; બિહાર સરકારને તમામ સાથસહકારની ખાતરી આપી

પ્રધાનમંત્રી શ્રી નરેન્દ્ર મોદીએ બિહારના મુખ્યમંત્રી શ્રી નીતિશ કુમાર સાથે રાજ્યના વિવિધ વિસ્તારોમાં પૂરની સ્થિતિ સાથે સંબંધિત વાત કરી છે. પ્રધાનમંત્રી ટ્વીટ કર્યું હતું કે, કેન્દ્ર સરકારે પૂરની વિકટની સ્થિતિને હળવી કરવા બિહારની રાજ્ય સરકારને તમામ પ્રકારના સાથસહકારની ખાતરી આપી છે અને સ્થિતિ પર બારીક નજર રાખવામાં આવે છે. પ્રધાનમંત્રીએ કહ્યું હતું કે, “મારા વિચારો બિહારના વિવિધ વિસ્તારોમાં પૂરથી અસરગ્રસ્ત લોકો સાથે છે. સ્થિતિ પર સતત બારીક નજર રાખવામાં આવી રહી છે. કેન્દ્ર સરકારે પૂરની સ્થિતિને હળવી કરવા બિહાર સરકારને શક્ય તમામ સાથસહકારની ખાતરી આપી છે. એનડીઆરએફની ટીમો બિહારમાં રાહત અને બચાવમાં કાર્યમાં લાગેલી છે.”
રશિયાના પ્રમુખ સાથે પ્રધાનમંત્રીની ટેલિફોનિક વાતચીત

પ્રધાનમંત્રી શ્રી નરેન્દ્ર મોદી અને રશિયાના પ્રમુખ શ્રી વ્લાદિમીર વ્લાદિમિરોવિચ પુતિન વચ્ચે આજે ટેલિફોનિક વાતચીત થઈ હતી. રશિયાની પરંપરા મુજબ તાજેતરમાં રશિયા દ્વારા નાતાલની ઉજવણી કરવામાં આવી હતી તે અવસરને યાદ કરીને પ્રધાનમંત્રીએ રાષ્ટ્રપતિ પુતિન અને રશિયાના લોકોને શુભેચ્છાઓ પાઠવી હતી. રાષ્ટ્રપતિ પુતિને શુભકામનાઓનો સહર્ષ સ્વીકાર કરીને પ્રધાનમંત્રી મોદી અને ભારતના લોકોની સમૃદ્ધિ, પ્રગતિ, શાંતિ અને ખુશી માટે શુભેચ્છા પાઠવી હતી. બંને નેતાઓએ ભૂતકાળમાં ખાસ કરીને વર્ષ 2019 માં બંને દેશો વચ્ચે વિશેષ વિશેષાધિકૃત વ્યૂહાત્મક ભાગીદારી અંગે મહત્વપૂર્ણ પ્રગતિ અંગે ખુશી વ્યક્ત કરી હતી. તેઓ વર્ષ 2020માં બધા ક્ષેત્રમાં ભારત-રશિયા સંબંધોને વધુ મજબુત બનાવવા માટે પરામર્શ કરવા અને ખાતરીપૂર્વક કાર્ય કરવા સંમત થયા હતા.. પ્રધાનમંત્રીએ ભારપૂર્વક જણાવ્યું હતું કે વર્ષ 2020 રશિયા માટે વિશેષ મહત્વનું રહેશે, અને આ વર્ષે મે માં મોસ્કોમાં 75 માં વિજય દિવસની ઉજવણીમાં ભાગ લેવા માટે પ્રધાનમંત્રીએ રાષ્ટ્રપતિ પુતિને આપેલા આમંત્રણ માટે આભાર માન્યો. પ્રધાનમંત્રીએ જણાવ્યું હતું કે તેઓ આ વર્ષે રશિયામાં શાંઘાઈ સહકાર સંગઠન અને બ્રિક્સ દેશોની સમિટમાં ભાગ લેવા અને 21 મી દ્વિપક્ષીય વાર્ષિક સમિટ માટે ભારતમાં રાષ્ટ્રપતિ પુતિનને આવકારવા માટે પણ આશા રાખે છે. બંને નેતાઓએ પ્રાદેશિક અને વૈશ્વિક મુદ્દાઓ પર અભિપ્રાય આપ્યા અને પ્રાદેશિક અને વૈશ્વિક સુરક્ષા, શાંતિ અને સ્થિરતા સુનિશ્ચિત કરવા માટે ભારત અને રશિયાના અભિગમોમાં સમાનતા અને એકરૂપતા રાખવા સહમત થયા હતા.
પ્રધાનમંત્રીએ આસામના વિશ્વનાથ જિલ્લામાં માર્ગ અકસ્માતમાં થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આસામના વિશ્વનાથ જિલ્લામાં એક માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. તેમણે ઘાયલોના જલ્દી સ્વસ્થ થવાની પ્રાર્થના પણ કરી. પ્રધાનમંત્રી કાર્યાલયે ટ્વીટ કર્યું; "આસામના વિશ્વનાથ જિલ્લામાં થયેલા માર્ગ અકસ્માતને કારણે થયેલી જાનહાનિથી હું દુઃખી છું. જીવ ગુમાવનારા લોકોના પરિવારો પ્રત્યે સંવેદના વ્યક્ત કરું છું. હું પ્રાર્થના કરું છું કે ઘાયલો વહેલામાં વહેલી તકે સાજા થાય:
પ્રધાનમંત્રીની અધ્યક્ષતામાં જવાદ ચક્રવાતની સ્થિતિને પહોંચી વળવા માટેની પૂર્વતૈયારીઓની સમીક્ષા માટે ઉચ્ચ સ્તરીય બેઠક યોજાઇ

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે જવાદ ચક્રવાત બનવાની સંભાવનાઓને ધ્યાનમાં રાખીને સંભવિત પણે ઊભી થનારી પરિસ્થિતિને પહોંચી વળવા માટે રાજ્યો અને કેન્દ્રીય મંત્રાલયો તેમજ સંબંધિત એજન્સીઓ દ્વારા કરવામાં આવેલી પૂર્વતૈયારીઓની સમીક્ષા કરવા માટે એક ઉચ્ચ સ્તરીય બેઠકનું આયોજન કરવામાં આવ્યું હતું. પ્રધાનમંત્રીએ લોકોનું સલામતીપૂર્વક સ્થળાંતર કરવા અને વીજળી, ટેલિ-કમ્યુનિકેશન, આરોગ્ય, પીવાલાયક પાણી વગેરે આવશ્યક સેવાઓ એકધારી જળવાઇ રહે અને જો આવી સેવાઓમાં વિક્ષેપ પડે તો તાકીદના ધોરણે તેને ફરીથી શરૂ કરવામાં આવે તે સુનિશ્ચિત કરવા માટે અધિકારીઓને જરૂર હોય તેવા તમામ પગલાં લેવા માટે નિર્દેશો આપ્યા હતા. તેમણે વધુમાં એવા પણ નિર્દેશો આપ્યા હતા કે, આવશ્યક દવાઓ અને પૂરવઠાનો પૂરતા પ્રમાણમાં જથ્થો કરવાનું પણ સુનિશ્ચિત કરવામાં આવે જેથી કોઇપણ અવરોધો વગર આ વસ્તુઓની હેરફેર કરવાનું આયોજન કરવા માટે જણાવ્યું હતું. તેમણે કંટ્રોલ રૂમોની કામગીરી 24
કેન્દ્રીય મંત્રીમંડળે ઔષધિની પરંપરાગત પદ્ધતિઓ અને હોમિયોપેથીના ક્ષેત્રે ભારત અને તાન્ઝાનિયા વચ્ચેના સમજૂતી કરારને મંજૂરીની મહોર લગાવી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ઔષધિની પરંપરાગત પદ્ધતિઓ અને હોમિયોપેથીના ક્ષેત્રે ભારત અને તાન્ઝાનિયા વચ્ચે સમજૂતી કરાર પર હસ્તાક્ષરને મંજૂરી આપી છે. આ સમજૂતી કરારને પગલે તાન્ઝાનિયામાં ઔષધિની ભારતીય પરંપરાગત પદ્ધતિઓ અને હોમિયોપેથીના પ્રચાર અને પ્રસાર માટે બંને દેશો વચ્ચે સહયોગ માટેનું સુવ્યવસ્થિત માળખું મળશે. તેમાં કોઈ વધારાના નાણાંકીય સૂચિતાર્થો સામેલ નથી. સંશોધન, તાલીમ અભ્યાસક્રમો, પરિસંવાદો / બેઠકો, યોજના માટે જરૂરી નાણાંકીય સાધનો હાલમાં ફાળવવામાં આવેલા બજેટ તેમજ આયુષ મંત્રાલયની હાલની યોજનાઓ દ્વારા મેળવવામાં આવશે. પશ્ચાદ્ ભૂમિકાઃ ભારત ઔષધિય વનસ્પતિઓ સહિત પરંપરાગત ઔષધિઓની સુવિકસિત પદ્ધતિઓથી સંપન્ન છે, જેના પગલે તે વૈશ્વિક સ્વાસ્થ્ય ક્ષેત્રે અસાધારણ સંભાવનાઓ ધરાવે છે. તાન્ઝાનિયાના લોકો માટે પરંપરાગત ઔષધિ, જીવનનું મહત્ત્વનું પરિબળ છે અને પરંપરાગત ઔષધિઓ પ્રાથમિક સારવાર અથવા તો દર્દીને સ્વાસ્થ્યની આધુનિક સવલતોની ભલામણ કરતા પહેલા બીમારીને અટકાવવા માટે ઉપયોગમાં લેવાય છે. તાન્ઝાનિયા, ભારત સાથે ઐતિહાસિક જોડાણો અને ત્યાં વસેલા આશરે 70 હજા ભારતીયોને કારણે પૂર્વ આફ્રિકાનો મહત્ત્વનો દેશ છે. તાન્ઝાનિયા અને ભારત વચ્ચેના સંબંધો પરંપરાગત રીતે ઘનિષ્ઠ, મૈત્રીપૂર્ણ અને સહકારભર્યા રહ્યા છે. તાજેતરના વર્ષોમાં સ્વાસ્થ્ય અને ઔષધિ ક્ષેત્રે સહકાર સહિત બંને દેશો વચ્ચે ઉચ્ચ રાજકીય સ્તરના સંપર્કો વધુ ઘનિષ્ઠ બન્યા છે. આયુષ મંત્રાલયે તેના આદેશના ભાગરૂપે ઔષધિઓની ભારતીય પદ્ધતિઓના વૈશ્વિક પ્રચાર-પ્રસાર માટે અગાઉ ચીન, મલેશિયા, હંગેરી, બાંગ્લાદેશ, નેપાળ વગેરે સહિત કેટલાક અન્ય દેશો સાથે પણ સમજૂતી કરાર કર્યા હતા.
મંત્રીમંડળને ભારત અને સંયુક્ત આરબ અમીરાત વચ્ચે રેલવે ક્ષેત્રમાં ટેકનિકલ સહયોગ પર સમજૂતીકરારની જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં સંયુક્ત આરબ અમિરાતની જમીન અને દરિયાઈ ફેડરલ ટ્રાન્સપોર્ટ ઓથોરિટી સાથે રેલવે ક્ષેત્રમાં થયેલા તકનીકી સહયોગનાં સમજૂતીકરાર (એમઓયુ)ની જાણકારી આપવામાં આવી હતી. આ સમજૂતિ કરારો પર 10 ફેબ્રુઆરી, 2018નાં રોજ હસ્તાક્ષર થયાં હતાં. આ એમઓયુથી નીચેનાં ક્ષેત્રોમાં તકનીકી સહયોગ સ્થાપિત થઈ શકશેઃ નિયંત્રણ, સુરક્ષા અને દુર્ઘટનાઓની તકનીકી તપાસ. સ્ટેશનનો પુનર્વિકાસ. લોકોમોટિવ કોચ અને વેગન; તથા ભાગીદારો દ્વારા સંયુક્ત સ્વરૂપે ઓળખ કરેલ કોઈ અન્ય ક્ષેત્ર. લાભઃ સમજૂતીકરારથી ભારતીય રેલવેને આ ક્ષેત્રમાં નવીન વિકાસ અને જાણકારી વહેંચવા તથા તેનાં વિશે વાતચીત કરવા માટે એક મંચ મળશે. સમજૂતી કરારથી જાણકારીની સરળતાથી આદાન-પ્રદાન થઈ શકશે, નિષ્ણાતોની બેઠક થઈ શકશે, સેમિનાર તકનીકી યાત્રાઓ અને સંયુક્ત સ્વરૂપે મંજૂર સહયોગની યોજનાઓનો અમલ થઈ શકશે. પૃષ્ઠભૂમિ: રેલવે મંત્રાલયે રેલવે ક્ષેત્રમાં તકનીકી સહયોગ માટે વિવિધ વિદેશી સરકારો અને રાષ્ટ્રીય રેલવે સાથે સમજૂતી કરારો પર હસ્તાક્ષરો કર્યા છે. અન્ય ક્ષેત્રો ઉપરાંત સહયોગની ઓળખ થયેલા ક્ષેત્રોમાં હાઈ સ્પીડ કોરિડોર (કોરિડોર), હાલનાં રુટોની સ્પીડમાં વધારો, વૈશ્વિક સ્તરનાં સ્ટેશનોનો વિકાસ, ભારી લોડિંગ કામગીરી અને રેલવેની માળખાગત સુવિધાઓનું આધુનિકીકરણ સામેલ છે. રેલવેની ટેકનોલોજી અને કાર્યોનાં ક્ષેત્રો થયેલો વિકાસ સંબંધિત સૂચનાનાં આદાન-પ્રદાન, જાણકારીની વહેંચણી, તકનીકી યાત્રાઓ, તાલીમ અને સેમિનારો તથા પારસ્પરિક હિત સાથે સંબંધિત ક્ષેત્રોમાં કાર્યશાળાઓનું આયોજન કરીને સહયોગ પ્રાપ્ત કરી શકાય છે.
અષાઢી પૂર્ણિમા- ધમ્મ ચક્ર દિવસના પ્રસંગે પ્રધાનમંત્રીના સંદેશાનો મૂળપાઠ

નમો બુધ્ધાય ! નમો ગુરૂભ્યો ! આદરણીય રાષ્ટ્રપતિજી, અન્ય અતિથિગણ, ભાઈઓ અને બહેનો, આપ સૌને ધમ્મચક્ર પ્રવર્તન દિવસ અને આષાઢી પૂર્ણિમાના પ્રસંગે ખૂબ ખૂબ શુભેચ્છાઓ પાઠવુ છું. આજે આપણે ગુરૂ-પૂર્ણિમા પણ ઉજવીએ છીએ, અને આજના જ દિવસે જ ભગવાન બુધ્ધે બુધ્ધત્વની પ્રાપ્તિ પછી પોતાનું પ્રથમ જ્ઞાન દુનિયાને આપ્યું હતું. જ્યા જ્ઞાન છે, ત્યાં જ પૂર્ણતા છે, ત્યાં જ પૂર્ણિમા છે. અને ઉપદેશ આપનારા સ્વયં બુધ્ધ હોય તો સ્વાભાવિક છે કે જ્ઞાન સંસારના કલ્યાણનો પર્યાય બની જાય છે.ત્યાગ અને તિતિક્ષાનુ તપ ધરાવતા બુધ્ધ જ્યારે બોલે છે ત્યારે માત્ર શબ્દો જ નીકળતા નથી પણ ધમ્મચક્રનુ પ્રવર્તન થાય છે. આટલા માટે તેમણે માત્ર પાંચ શિષ્યોને જ પ્રવચન આપ્યું હતું, પણ આજે સમગ્ર દુનિયામાં તે શબ્દોના અનુયાયીઓ છે. બુધ્ધમાં આસ્થા રાખનારા લોકો છે. સાથીઓ, સારનાથમાં ભગવાન બુધ્ધે સમગ્ર જીવનનુ, સમગ્ર જ્ઞાનનુ સૂત્ર (મંત્ર) આપણને સમજાવ્યુ હતું. તેમણે દુઃખ અંગે કહ્યુ, દુઃખના કારણ અંગે કહ્યુ હતું અને એ આશ્વાસન આપ્યું હતું કે દુઃખોથી જીતી શકાય છે અને તે જીતનો માર્ગ પણ તેમણે બતાવ્યો હતો. ભગવાન બુધ્ધે જીવન માટે અષ્ટાંગ સૂત્ર આપ્યું, આઠ મંત્ર આપ્યા. આ આઠ મંત્ર છેઃ સમ્માદિઠ્ઠી, સમ્મા સંકલ્પો,સમ્મા વાચા, સમ્મા કમ્મન્તો, સમ્મા- આજીવો, સમ્મા- વાયામો, સમ્માસતિ અને સમ્મા-સમાધિ આનો અર્થ થાય છે. સમ્યક દ્રષ્ટી, સમ્યક સંકલ્પ, સમ્યક વાણી, સમ્યક કર્મ, સમ્યક આજીવિકા, સમ્યક પ્રયાસ, સમ્યક મન, સમ્યક સમાધી એટલે કે મનની એકાગ્રતા. મન, વાણી અને સંકલ્પમાં, આપણા કર્મો અને પ્રયાસોમાં જો સમતુલા હોયતો આપણે દુઃખમાંથી નીકળીને સુખ હાંસલ કરી શકીએ છીએ. આ સમતુલા આપણને સારા સમયમાં લોક કલ્યાણની પ્રેરણા આપે છે અને મુશ્કેલ સમયમાં ધીરજ ધારણકરવાની તાકાત આપે છે. સાથીઓ, આજે કોરોના મહામારી સ્વરૂપે માનવતા સામે આવુ જ સંકટ છે. આવા સમયે ભગવાન બુધ્ધ આપણા માટે વધુ પ્રાસંગિક બની જાય છે. બુધ્ધના માર્ગે ચાલીને જ આપણે મોટામાં મોટા પડકારનો સામનો કરી શકીએ તેમ છીએ. ભારતે તે કરી બતાવ્યુ છે. બુધ્ધના સમ્યક વિચારો મુજબ દુનિયાના દેશો આજે એક- બીજાનો હાથ પકડી રહયા છે.એકબીજાની તાકાત બની રહયા છે. આ દિશામાં ‘ઈન્ટરનેશનલ બુધ્ધિષ્ટ ફેડરેશન’ની કેર વીથ પ્રેયર ઈનિશિયેટિવ પણ ખૂબ જ પ્રશંસનિય છે. સાથીઓ, ધમ્મપદ કહે છે કે न ही वेरेन वेरानि, सम्मन्तीध कुदाचनम्। अवेरेन च सम्मन्ति, एस धम्मो सनन्ततो॥ આનો અર્થ થાય છે કે વેરથી વેર શાંત થતુ નથી, પણ વેર અવેરથી,શાંત થાય છે. મોટા મનથી, પ્રેમથી શાંત થાય છે. ત્રાસદીના સમયમાં દુનિયાએ પ્રેમની, સૌહાર્દની આ શાંતિનો અનુભવ કર્યો છે.બુધ્ધનુ આ જ્ઞાન, માનવતાનો આ અનુભવ જેમ જેમ સમૃધ્ધ બનતો જશે. તેમ વિશ્વ સફળતા અને સમૃધ્ધિની નવી ઉંચાઈઓને સ્પર્શી શકશે. આવી કામના સાથે ફરી એક વાર આપ સૌને ખુબ ખુબ શુભેચ્છાઓ. તમે સ્વસ્થ રહો અને માનવતાની સેવા કરતા રહો! ધન્યવાદ !
પ્રધાનમંત્રીએ રાજ્યનાં સ્થાપના દિવસ નિમિત્તે ત્રિપુરાનાં લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ત્રિપુરાનાં નાગરિકોને રાજ્યનાં સ્થાપના દિવસ નિમિત્તે શુભેચ્છાઓ પાઠવી હતી. “ત્રિપુરાવાસીઓને રાજ્યનાં સ્થાપના દિવસની શુભેચ્છાઓ. એક વર્ષનાં ટુંકા ગાળામાં રાજ્યએ નોંધપાત્ર પ્રગતિ કરી છે. આ આપની વાસ્તવિક ક્ષમતાની પ્રતિતિ કરાવે છે અને લોકોની આકાંક્ષાઓ વિક્રમી ગતિએ પરિપૂર્ણ થઈ રહી છે. આગામી વર્ષોમાં પણ આ જુસ્સો નિરંતર રહેશે.”
પ્રધાનમંત્રીએ મહાપરિનિર્વાણ દિવસ પર ડૉ. બાબાસાહેબ આંબેડકરને શ્રદ્ધાંજલિ આપી

પ્રધાનમંત્રી, શ્રી નરેન્દ્ર મોદીએ મહાપરિનિર્વાણ દિવસ પર ડૉ. બાબાસાહેબ આંબેડકરને શ્રદ્ધાંજલિ આપી છે અને આપણા રાષ્ટ્ર માટે તેમની અનુકરણીય સેવાને યાદ કરી છે. એક ટ્વીટમાં, પ્રધાનમંત્રીએ કહ્યું; "મહાપરિનિર્વાણ દિવસ પર, હું ડૉ. બાબાસાહેબ આંબેડકરને શ્રદ્ધાંજલિ આપું છું અને આપણા રાષ્ટ્ર માટે તેમની અનુકરણીય સેવાને યાદ કરું છું. તેમના સંઘર્ષોએ લાખો લોકોને આશા આપી અને ભારતને આટલું વ્યાપક બંધારણ આપવાના તેમના પ્રયાસોને ક્યારેય ભૂલી શકાશે નહીં."
પ્રધાનમંત્રી 24મી ડિસેમ્બરે શ્રી સ્વામિનારાયણ ગુરુકુલ રાજકોટ સંસ્થાનના 75મા અમૃત મહોત્સવને સંબોધશે

પ્રધાનમંત્રી શ્રી નરેન્દ્ર મોદી 24મી ડિસેમ્બર, 2022ના રોજ સવારે 11 વાગ્યે શ્રી સ્વામિનારાયણ ગુરુકુલ રાજકોટ સંસ્થાનના 75મા અમૃત મહોત્સવને વીડિયો કોન્ફરન્સિંગ દ્વારા સંબોધિત કરશે શ્રી સ્વામિનારાયણ ગુરુકુલ રાજકોટ સંસ્થાની સ્થાપના 1948માં ગુરુદેવ શાસ્ત્રીજી મહારાજ શ્રી ધર્મજીવનદાસજી સ્વામી દ્વારા રાજકોટ ખાતે કરવામાં આવી હતી. સંસ્થાએ વિસ્તરણ કર્યું છે અને હાલમાં સમગ્ર વિશ્વમાં 40 થી વધુ શાખાઓ ધરાવે છે, જે 25,000 થી વધુ વિદ્યાર્થીઓને શાળા, સ્નાતક અને અનુસ્નાતક શિક્ષણ માટેની સુવિધાઓ પૂરી પાડે છે.
પ્રધાનમંત્રીએ નવી દિલ્હીમાં કેન્દ્રીય માહિતી આયોગનાં નવાં સંકુલનું ઉદઘાટન કર્યું

પ્રધાનમંત્રીએ આજે નવી દિલ્હીમાં કેન્દ્રીય માહિતી આયોગનાં નવાં સંકુલનું ઉદઘાટન કર્યું હતું. આ પ્રસંગે તેમણે કહ્યું હતું કે, આ બિલ્ડિંગનું નિર્માણ નિર્ધારિત સમય પહેલા પૂરું થઈ ગયું છે, જેનાં માટે નિર્માણકાર્યમાં સામેલ તમામ એજન્સીઓ પ્રશંસાને પાત્ર છે. તેમણે જણાવ્યું હતું કે, આ બિલ્ડિંગને પર્યાવરણને અનુકૂળ રેટિંગ ગૃહ –
કેન્દ્ર સરકારના કર્મચારીઓના મોંઘવારી ભથ્થાનો વધારાનો હપ્તો જાહેર કરવા પર તથા પેન્શનધારકોને મોંઘવારી રાહત 1-1-2016 થી આપવાને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે કેન્દ્ર સરકારના કર્મચારીઓના મોંઘવારી ભથ્થા (ડીએ)ના વધારાના હપ્તાને જાહેર કરવા તથા પેન્શન ધારકોને મોંઘવારી રાહત (ડીઆર) 1-1-2016 થી આપવાને મંજૂરી આપી દીધી. આ વધારો ભાવ વધારાને સરભર કરવા માટે મૂળ વેતન/પેન્શનના 119 ટકામાં 6 ટકાનો વધારો દર્શાવે છે. આનાથી 50 લાખ સરકારી કર્મચારીઓ તેમજ 58 લાખ પેન્શન ધારકોને લાભ થશે. આ વૃદ્ધિ સ્વીકૃત ફોર્મૂલાને અનુરૂપ છે, જે છઠ્ઠા કેન્દ્રીય વેતન આયોગ (સીપીસી)ની અનુસંશાઓ પર આધારીત છે. મોંઘવારી ભથ્થા તેમજ મોંઘવારી રાહત બંનેના લીધે નાણા વર્ષ 2016-17 દરમિયાન (જાન્યુઆરી, 2016 થી ફેબ્રુઆરી, 2017 સુધી 14 મહિનાના સમયગાળા માટે) સરકારી તિજોરી પર સંયુક્ત અસર અનુક્રમે 6796.50 કરોડ રૂપિયા વાર્ષિક તેમજ 7929.24 કરોડ રૂપિયા થશે.
પ્રધાનમંત્રીએ જીસેટ-18ના સફળતાપૂર્વક લોન્ચ બદલ ઈસરોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતના કોમ્યુનિકેશન સેટેલાઈટ જીસેટ-18ના સફળતાપૂર્વક લોન્ચ બદલ ઈસરોને અભિનંદન પાઠવ્યા હતા. પ્રધાનમંત્રીએ કહ્યું કે, કોમ્યુનિકેશન સેટેલાઈટ જીસેટ-18ના સફળતાપૂર્વક લોન્ચિંગ બદલ ઈસરોને અભિનંદન. આ આપણા અંતરિક્ષ કાર્યક્રમની વધુ એક સિધ્ધિ છે.
પ્રધાનમંત્રીએ ઈન્ટરનેશનલ કોર્ટ ઓફ જસ્ટિસમાં પુનઃપસંદ થયેલા ન્યાયમૂર્તિ દલવીર ભંડારીને અભિનંદન આપ્યાં

પ્રધાનમંત્રી શ્રી નરેન્દ્ર મોદીએ ઈન્ટરનેશનલ કોર્ટ ઓફ જસ્ટિસનાં ન્યાયમૂર્તિ તરીકે પુનઃપસંદ થવા બદલ દલવીર ભંડારીને અભિનંદન આપ્યાં છે. પ્રધાનમંત્રીએ કહ્યું હતું કે, “હું ઈન્ટરનેશનલ કોર્ટ ઓફ જસ્ટિસનાં ન્યાયમૂર્તિ તરીકે પુનઃપસંદ થવા બદલ ન્યાયમૂર્તિ દલવીર ભંડારીને અભિનંદન આપું છું. વિદેશ મંત્રી સુષ્મા સ્વરાજ અને વિદેશ મંત્રાલયમાં તેમની સંપૂર્ણ ટીમ તથા રાજદ્વારી અધિકારીઓને શુભેચ્છા, જેમણે આઈસીજેમાં ભારતીય ન્યાયમૂર્તિની પુનઃપસંદગી માટે સતત પ્રયાસો કર્યા હતાં. ભારતને સાથ સહકાર આપવા બદલ અને વિશ્વાસ વ્યક્ત કરવા બદલ યુએનજીએ અને યુએનએસસીનાં તમામ સભ્યોનો પણ હૃદયપૂર્વક આભાર.”
પ્રધાનમંત્રી શ્રી નરેન્દ્ર મોદી અને જાપાનના પ્રધાનમંત્રી મહામહિમ સુગા યોશીહિડે વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદીએ આજે જાપાનના પ્રધાનમંત્રી મહામહિમ સુગા યોશીહિડે સાથે ટેલિફોન પર સંવાદ કર્યો હતો. બંને મહાનુભાવોએ છેલ્લા કેટલાક વર્ષોમાં પારસ્પરિક વિશ્વાસ અને સહિયારા મૂલ્યોથી માર્ગદર્શિત ભારત અને જાપાન વચ્ચેની વિશેષ વ્યૂહાત્મક અને વૈશ્વિક ભાગીદારીમાં જોવા મળેલા સકારાત્મક વેગ વિશે સંતોષની લાગણી વ્યક્ત કરી હતી. તેમણે ગત વર્ષે કોવિડ-19 મહામારી વચ્ચે પણ જળવાઇ રહેલા દ્વિપક્ષીય આદાનપ્રદાનની પ્રશંસા કરી હતી. તેમણે તાજેતરમાં વિશેષ કૌશલ્યપૂર્ણ કામદારો (
પ્રધાનમંત્રી સિક્કિમ અને અસમ જશે

પ્રધાનમંત્રી શ્રી નરેન્દ્ર મોદી આજે (18-1-2016) બે દિવસની સિક્કિમ અને અસમ યાત્રા માટે રવાના થશે. બપોરે (18 જાન્યુઆરી, 2016) ગંગટોક પહોંચશે ત્યારબાદ તેઓ એક આર્કિડ પ્રદર્શની અને મૌસમી ફૂલોની પ્રદર્શની જોવા જશે. પ્રધાનમંત્રી ગંગટોકમાં સતત વિકાસ, જૈવિક ખેતી અને ઈકો ટૂરિઝમ પર રાજ્યોના કૃષિ મંત્રીઓના સંમેલનમાં ભાગ લેશે. તેમનો સંમેલનમાં બે કલાકથી વધુ સમય માટે ઉપસ્થિત રહેવાનો કાર્યક્રમ છે. આ દરમિયાન તેઓ સભાને પણ સંબોધિત કરશે. પ્રધાનમંત્રી ગંગટોકમાં કાલે સવારે (19 જાન્યુઆરી, 2016) જૈવિક ઉત્પાદનોના એક પ્રદર્શનને જોવા જશે અને જૈવિક ખેતી કરનારા ખેડૂતો સાથે વાતચીત કરશે. ત્યારબાદ શ્રી નરેન્દ્ર મોદી અસમ માટે રવાના થશે. પ્રધાનમંત્રી આઈઆઈઆઈટી ગુવાહાટી માટે નવા ભવનની આધારશિલા રાખશે અને ઊત્તરપૂર્વના આઈઆઈટી, એનઆઈટી અને કેન્દ્રિય વિશ્વવિદ્યાલયોના વિદ્યાર્થીઓને સંબોધિત કરશે.
મંત્રીમંડળે સ્ટેન્ડ અપ ઈન્ડિયા યોજનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે અનુસૂચિત જાતિ- અનુસૂચિત જનજાતિ અને મહિલાઓની વચ્ચે ઉદ્યમશીલતાને પ્રોત્સાહન આપવા માટે સ્ટેન્ડ અપ ઈન્ડિયા યોજનાને મંજૂરી આપી દીધી છે. આ યોજનાનો ઉદ્દેશ્ય પ્રત્યેક ઉદ્યમશીલ વર્ગ માટે સરેરાશ પ્રતિ બેન્ક શાખામાં કમ સે કમ બે આવી પરિયોજનાઓને સુગમ બનાવવાનો છે. આ યોજનાની શરુઆત પછી 36 મહિનાઓમાં ઓછામાં ઓછું અઢી લાખ મંજૂરીઓનો લક્ષ્યાંક નક્કી કરવામાં આવ્યો છે. સ્ટેન્ડ અપ ઈન્ડિયા યોજનામાં નીચે જણાવેલ જોગવાઈઓનો સમાવેશ થાય છેઃ – 10,000 કરોડ રુપિયાની શરુઆતની રકમ સાથે ભારતીય લઘુ ઉદ્યોગ વિકાસ બેન્ક (સીડબી)ના માધ્યમથી પુનર્વિત બારી – રાષ્ટ્રીય ક્રેડિટ ગેરંટી ટ્રસ્ટી કંપની લિમિટેડ (એનસીજીટીસી)ના માધ્યમથી એક ઋણ ગેરંટી તંત્રનું સર્જન – ધિરાણ લેનારાઓને ઋણ પૂર્વ ચરણ અને સંચાલનો બન્ને પ્રક્રિયાઓ દરમ્યાન સહયોગ આપવો. તેમાં લેખા ક્રય સેવાઓની સાથે તેમની ઘનિષ્ટતાને વધારવી, ઓનલાઇન પ્લેટફોર્મ અને ઈ-માર્કેટ સ્થાનોની સાથે રજીસ્ટ્રેશન તથા સર્વશ્રેષ્ઠ પ્રચલનો અને સમસ્યા સમાધાન પર સત્રોનું આયોજનનો સમાવેશ થાય છે. આ યોજનાનું વિવરણ આ પ્રકારે છે – – અનુસૂચિત જાતિ – અનુસૂચિત જનજાતિ અને મહિલાઓ બન્ને માટે સમર્થન એકઠું કરવા પર ધ્યાન કેન્દ્રિત – આ મંજૂરીનો સમગ્ર ઉદ્દેશ્ય વસતીનાં એવા સુવિધા વંચિત ક્ષેત્રો સુધી બેન્ક ધિરાણની સુવિધા પુરી પાડવા માટે સંસ્થાગત ઋણ સંરચનાનો લાભ લેવાનો છે. આ બેન્ક ઋણ અનુસૂચિત જાતિ – અનુસૂચિત જનજાતિ અને મહિલા વર્ગના એવા કર્જદારો દ્વારા રચાયેલ બિન કૃષિ ક્ષેત્રમાં ગ્રીન ફિલ્ડ ઉદ્યમો માટે 10 લાખથી 100 લાખ રુપિયાની વચ્ચે અને સાત વર્ષની અવધિ સુધી પુનઃચૂકવણીને યોગ્ય હશે. – આ યોજના હેઠળ ઋણ ઉપરોક્ત રુપથી સંરક્ષિત અને એક ઋણ ગેરંટી યોજનાના માધ્યમથી ઋણ ગેરંટીથી સમર્થિત હશે, જેના માટે આર્થિક સેવા વિભાગ કામ પાર પાડશે અને રાષ્ટ્રીય ક્રેડિટ ગેરંટી ટ્રસ્ટી કંપની લિમિટેડ (એનસીજીટીસી) સંચાલક એજન્સી હશે. – સમગ્ર ઋણનું માર્જીન ધન 25 ટકા સુધી રહેશે. રાજ્ય યોજનાઓની સાથે સમન્વયથી અનેક લેણદારો માટે માર્જીન ધન જરુરિયાતમાં વાસ્તવિક ઘટાડો થવાની આશા છે. એક અવધિ પછી આવો એક પ્રસ્તાવ છે કે ક્રેડિટ બ્યૂરોના માધ્યમથી ધિરાણ લેનારાઓ માટે એક ઋણ ઇતિહાસનું નિર્માણ કરવામાં આવશે.
પ્રધાનમંત્રીએ સામાજિક કાર્યકર્તા તેમજ પદ્મ પુરસ્કારથી સન્માનિત શાંતિ દેવીજીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રખ્યાત સામાજિક કાર્યકર્તા તેમજ પદ્મ પુરસ્કારથી સન્માનિત શ્રીમતી શાંતિ દેવીજીના નિધન પર દુઃખ વ્યક્ત કર્યુ છે. પોતાના એક ટ્વીટમાં, પ્રધાનમંત્રીએ કહ્યુંઃ “શાતિ દેવીજીને ગરીબો અને વંચિતોના એક અવાજ તરીકે યાદ કરવામાં આવશે. તેમણે કષ્ટો દૂર કરવા અને એક સ્વસ્થ તેમજ ન્યાયપૂર્ણ સમાજ બનાવવા માટે નિઃસ્વાર્થ ભાવથી કામ કર્યુ. તેમના નિધનથી દુઃખ થયું. મારી સંવેદનાઓ તેમના પરિવાર અને અગણિત પ્રશંસકો સાથે છે. ઓમ શાંતિ.” " …
પ્રધાનમંત્રીએ 26 સપ્ટેમ્બર, 2021ના રોજ મન કી બાત માટે નાગરિકોને તેમના વિચારો શેર કરવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ મન કી બાતના 81મા એપિસોડ માટે નાગરિકોને તેમના વિચારો જણાવવા હાકલ કરી છે, જે રવિવાર, 26 સપ્ટેમ્બર 2021ના રોજ પ્રસારિત થશે. મન કી બાત માટેના વિચારો નમો એપ,
e-RUPI ડિજીટલ પેમેન્ટ સોલ્યુશનના પ્રારંભ પ્રસંગે પ્રધાનમંત્રીના સંબોધનનો મૂળપાઠ

નમસ્કાર, આજે આ મહત્વના કાર્યક્રમમાં સમગ્ર દેશમાંથી જોડાયેલા તમામ રાજ્યપાલ મહોદયો, લેફ્ટેનન્ટ ગવર્નરો, કેન્દ્રના મંત્રી મંડળના મારા સાથીદારો, રિઝર્વ બેંકના ગવર્નર, રાજયોના મુખ્ય સચિવો, અલગ–અલગ ઔદ્યોગિક સંગઠનો સાથે જોડાયેલા સાથીઓ, સ્ટાર્ટઅપ, ફીનટેકની દુનિયા સાથે જોડાયેલ મારા યુવા સાથીદારો, બેંકોના વરિષ્ઠ અધિકારીઓ અને મારા વ્હાલા ભાઈઓ અને બહેનો. આજે દેશ ડિજીટલ વ્યવસ્થાને એક નવું પાસું આપી રહ્યો છે. e-…
પ્રધાનમંત્રીએ “પ્રેસિડન્ટ પ્રણવ મુખર્જી – એ સ્ટેટ્સમેન” નામની ફોટો બુકનું વિમોચન કર્યું

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવનમાં ફોટો બુક “પ્રેસિડન્ટ પ્રણવ મુખર્જી – અ સ્ટેટ્સમેન”નું વિમોચન કર્યું હતું. તેમણે પુસ્તકની પ્રથમ નકલ રાષ્ટ્રપતિને ભેટમાં આપી હતી. આ પ્રસંગે પ્રધાનમંત્રીએ કહ્યું હતું કે, તેમના મતે એક સમાજ તરીકે આપણે ઇતિહાસ પ્રત્યે વધારે જાગૃત થઈ શકીએ અને આપણાં ઇતિહાસનાં પાસાંઓનું વધુ સારી રીતે જતન કરી શકીએ. તેમણે કહ્યું હતું કે, રાષ્ટ્રપતિ પદ એક પ્રોટોકલથી વધારે છે. આ પુસ્તકમાં વિવિધ ફોટોગ્રાફમાં આપણે આપણાં રાષ્ટ્રપતિનાં વ્યક્તિત્વનું માનવીય પાસું જોઈએ છીએ અને આપણને તેમનાં પર ગર્વ થાય છે. શ્રી નરેન્દ્ર મોદીએ કહ્યું હતું કે, મહાત્મા ગાંધીની બે તસ્વીરો – એક સાવરણા સાથે અને બીજો, માઇક્રોસ્કોપમાં કશુંક જોતાં, એ દર્શાવે છે કે તેઓ કેટલું વિવિધતાસભર વ્યક્તિત્વ ધરાવતાં હતાં. પ્રધાનમંત્રીએ કહ્યું હતું કે, અખબારો નેતાનાં કેટલાંક પાસાં પ્રસ્તુત કરે છે, પણ અખબારોમાં જે પ્રકાશિત થાય તેનાં કરતાં વધારે પાસાં એક નેતા ધરાવતા હોય છે. તેમણે જણાવ્યું હતું કે, તેમને શ્રી પ્રણવ મુખર્જી સાથે કામ કરવાની તક મળી એ તેમનું સૌભાગ્ય છે. પોતાનાં અનુભવોનો યાદ કરતાં પ્રધાનમંત્રીએ કહ્યું હતું કે, કેટલીક વખત તેમને વિવિધ વિચારસરણી ધરાવતાં નેતાઓ અને કાર્યકર્તાઓ સાથે કામ કરવાની તક મળી છે. તેમણે ઉમેર્યું હતું કે, જ્યારે તેઓ દિલ્હી આવ્યાં હતાં, ત્યારે “પ્રણવ દા” જેવા લોકોએ તેમને માર્ગદર્શન આપ્યું હતું એ વાતને તેઓ ક્યારેય નહીં ભૂલે. તેમણે કહ્યું હતું કે, રાષ્ટ્રપતિ પ્રણવ મુખર્જીએ પિતાની જેમ તેમને માર્ગદર્શન આપ્યું હતું. તેમણે કહ્યું હતું કે, રાષ્ટ્રપતિએ તેમને પર્યાપ્ત આરામ કરવાની અને પોતાનું સ્વાસ્થ્ય જાળવવાની પણ સલાહ આપી હતી.
પ્રધાનમંત્રી ઉજ્જવલા યોજનાના લાભાર્થીઓની સંખ્યા 2 કરોડથી વધી ગઈ એ બદલ પ્રધાનમંત્રીએ ખુશી વ્યક્ત કરી

એક વર્ષ કરતા ઓછા સમયગાળામાં પ્રધાનમંત્રી ઉજ્જવલા યોજનાના લાભાર્થીઓની સંખ્યા 2 કરોડથી વધી ગઈ છે એના પર પ્રધાનમંત્રી શ્રી નરેન્દ્ર મોદીએ આનંદ વ્યક્ત કર્યો છે. પ્રધાનમંત્રીએ કહ્યું હતું કે, “પ્રધાનમંત્રી ઉજ્જવલા યોજનામાં લાભાર્થીઓની સંખ્યા એક વર્ષ કરતા ઓછા ગાળામાં 2 કરોડથી વધી ગઈ છે એ ખુશી અને ગર્વની વાત છે! ઉજ્જવલા યોજના ગરીબ મહિલાઓના જીવનની ગુણવત્તામાં ફેરફાર લાવવા મજબૂત પ્રતિબદ્ધતા વ્યક્ત કરે છે. હું ઉજ્જવલા યોજનાના તમામ લાભાર્થીઓને અને જેઓ આ યોજનાને સફળ બનાવવા રાતદિવસ કામ કરે છે એ તમામને અભિનંદન આપું છું.”
પ્રધાનમંત્રીએ સિક્કિમ, અરૂણાચલ પ્રદેશ અને ત્રિપુરામાં એકિકૃત આદેશ અને નિયંત્રણ કેન્દ્રોનો શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ નવી દિલ્હીથી વીડિયો કોન્ફરેન્સ મારફતે પૂર્વોત્તરનાં પાંચ સ્માર્ટ શહેરોમાં એકિકૃત આદેશ અને નિયંત્રણ કેન્દ્રનો શિલાન્યાસ કર્યો હતો. પ્રધાનમંત્રીએ સિક્કિમનાં નામચી અને ગંગટોક, અરૂણાચલ પ્રદેશનાં ઇટાનગર અને પાસીઘાટ તથા ત્રિપુરાનાં અગરતલામાં આદેશ અને નિયંત્રણ કેન્દ્રના શિલાન્યાસ માટે ડિઝિટલી તકતીનું અનાવરણ કર્યું હતું.